कानपुर के रहने वाले संजीव बाजपेई (43) बरेली में नौकरी करते हैं। वो बताते हैं कि शादी से पहले मेरी गर्लफ्रेंड ने मुझे अपने हाथों से बुनकर एक सफेद रंग की ऊन का स्वेटर बना कर दिया था। इस बात को 20 साल हो गए होंगे। वो स्वेटर आज भी मेरे पास है। हर सर्दी में मैं सिर्फ एक बार उस स्वेटर को पहनता हूं ताकि वो कभी पुराना न हो। संजीव बताते हैं कि ये बात मेरी बीवी को भी पता है। जब नई - नई शादी हुई तब उस स्वेटर को पहनने पर वो नाराज़ हो जाती थीं लेकिन अब बुरा नहीं मानतीं।